כיצד מגיעה חללית מאוישת למהירות רבה ממהירות האור בדרכה לכוכב הנמצא במרחק מיליוני שנות אור מכדור הארץ? כיצד מגלים בין מיליארדי כוכבים את החללית שאבדה ובתוכה ריקי? מה עושים גדי וגיורא בחללית החיפוש, ומה הקשר בין ריקי האובדת ובין שני הנערים? מהו חלקם של הרובוטים האנושיים בגילוי החללית האובדת?
את התשובות נותן לנו יואל שלום פרץ בסיפור מרתק ומיוחד בסגנונו ובמבנהו; הוא מקפיץ אותנו 2,000 שנה קדימה לשנת 4000; הסופר מפגישנו עם תושבי כוכבים רחוקים, ומדובב דולפינים המשוחחים מכוכב לכוכב בכוח מחשבתם; העלילה מתפענחת בזכות הידע בתולדות עם ישראל ומסורתו, ומתוך הסיפור צץ ועולה תפקיד האדם ביקום העצום והאין־סופי.